Foto: AP Ukraina prezidenti Pyotr Poroshenkoning ma’lum qilishicha, vazirlar mahkamasiga Ukrainaning MDH ta’sis organlaridan rasman chiqishi jarayonini boshlash haqida topshiriq berdi. Bu haqda RIA «Novosti» xabar qilmoqda. «Hukumatga MDH ta’sis organlarida ishtirokimizni rasmiy ravishda to‘xtatish haqida, shuningdek, Minskdagi barcha tegishli institutlarda Ukraina vakolatxonasini yakuniy tarzda yopish to‘g‘risida taklif tayyorlash vazifasini topshirdim», - deya ma’lum qildi Ukraina prezidenti Kiyevdagi xavfsizlik bo‘yicha forumda. Uning so‘zlariga ko‘ra, shuningdek Ukraina tomonidan MDH doirasida imzolangan barcha shartnomaviy-huquqiy baza inventarizatsiyadan o‘tkazilishi lozim. Bunda mamlakat milliy manfaatlariga muvofiqlik darajasi tekshirilishi kerak.